钦定古今图书集成/历象汇编/乾象典/第016卷 > 宋邵子皇极经世 > 《观物外篇》
## 钦定古今图书集成/历象汇编/乾象典/第016卷 > 宋邵子皇极经世 > 《观物外篇》

太极既分。两仪立矣。“阳下交于阴，阴上交于阳。四象
生矣。”

一气分而为阴阳，判得阳之多者为天，判得阴之多
者为地。是故阴阳半而形质具焉，阴阳偏而性情分
焉。形质又分，则多阳者为刚也，多阴者为柔也。性情
又分，则多阳者阳之极也，多阴者阴之极也。

无极之前，阴合阳也。有象之后，阳分阴也。阴为阳之
母，阳为阴之父。故母孕长男而为《复》，父生长女而为
《姤》，是以阳始于《复》，阴始于《姤》也。

性非体不成，体非性不生。阳以阴为体，阴以阳为体。
动者性也，静者体也。在天则阳动而阴静，在地则阳
静而阴动。性得体而静，体随性而动，是以阳舒而阴
疾也。

阳不能独立，必得阴而后立，故阳以阴为基；阴不能
自见，必待阳而后见，故阴以阳为唱。阳知其始而享
其成，阴效其法而终其劳。

阳能知而阴不能知，阳能见而阴不能见也。能知能
见者为有，故“阳性有而阴性无也，阳有所不遍而阴
无所不遍也。阳有去而阴常居也，无不遍而常居者
为实，故阳体虚而阴体实也。”

“自下而上谓之升，自上而下谓之降。”升者，生也，降者
消也。故“阳生于下而阴生于上，是以万物皆反生。阴
生阳，阳生阴，阴复生阳，阳复生阴，是以循环而无穷也。”

阳交于阴，而生蹄角之类也。刚交于柔，而生根荄之
类也。阴交于阳，而生羽翼之类也。柔交于刚，而生枝
干之类也。

叶，阴也。“华实”，阳也。枝叶软而根干坚也。

体必交而后生，故阳与刚交而生心肺，阳与柔交而
生肝胆，柔与阴交而生肾与膀胱，刚与阴交而生脾
胃，心，目生胆生耳，脾生鼻，肾生口，肺生骨，肝生肉，胃
生髓，膀胱生血。

阳消则生阴，故日下而月西出也。阴盛则敌阳，故日
望而月东出也。

月昼可见也，故为阳中之阴；星夜可见也，故为阴中
之阳。

“天以刚为德，故柔者不见，地以柔为体，故刚者不生。”
是以震《巽》，天之阳也，地阴也，有阳而阴效之，故至阴
者辰也，至阳者日也，皆在乎天，而地则水火而已。是
以地上皆有质之物，阴伏阳而形质生，阳伏阴而性
情生，是以阳生阴，阴生阳，阳克阴，阴克阳。阳之不可
伏者，不见于地，阴之不可克者，不见于天，伏阳之少
者，其体必柔，是以畏阳而为阳所用。伏阴之多者，其
体必刚，是以御阳而为阴所用。故“水火动而随阳，土
石静而随阴”也。

“阳生阴，故水先成，阴生阳，故火后成。”阴阳相生也，体
性相须也。是以阳去则阴竭，阴尽则阳灭。

阳得阴而为雨，阴得阳而为风，刚得柔而为云，柔得
刚而为雷。无阴则不能为雨，无阳则不能为雷。雨柔
也而属阴，阴不能独立，故待阳而后兴。雷刚也，属体，
体不能自用，必待阳而后发也。

天之阳在南而阴在北，地之阴在南而阳在北，人之
阳在上而阴在下，既交则阳下而阴上。

阳数一，衍之为十十，《干》之类是也。阴数二，衍之为十
二，十二支“十二月”之类是也。

阳之类圆，成形则方；阴之类方，成形则圆。

冬至之子中，阴之极；春分之卯中，阳之中；夏至之午
中，阳之极；秋分之酉中，阴之中。凡三百六十。中分之
则一百八十。此二至二分相去之数也。

“阳中有阴，阴中有阳。”天之道也；阳中之阳，日也；暑之
道也；阳中之阴，月也。以其阳之类，故能见于昼。阴中
之阳，星也；所以见于夜，阴中之阴，辰也。天，壤也。
干者，干之义，阳也。支者，枝之义，阴也。干十而支十二，
是阳数中有阴，阴数中有阳也。

水之物无异乎陆之物，各有寒热之性。《大较》则陆为
阳中之阴，而水为阴中之阳。

“马”“牛”皆阴类，细分之，则马为阳，而牛为阴。

夫四象若错综而用之。日月天之阴阳。水火地之阴
阳。星辰天之刚柔。土石地之刚柔。

阳主舒长，阴主惨急。“日入盈度，阴从于阳；月入缩度，
阳从于阴。”

阳主辟而出，阴主翕而入。

阴对阳为二，然阳来则生，阳去则死。天地万物，生死
主于阳，则归之于一也。

“水之族，以阴为主，阳次之；陆之类以阳为主，阴次之。”
故水类出水则死，风类入水则死。然有出入之类者，
龟蟹鹅凫之类是也。

在人则乾道成男，坤道成女，在物则乾道成阳，坤道
成阴。

《干》，奇也，阳也，健也，故天下之健莫如天。《坤》，耦也，阴也，
顺也，故天下之顺莫如地，所以顺天也。《震》，起也，一阳
起也。起，动也，故天下之动莫如雷。《坎》，陷也，一阳陷于
二阴，陷下也，故天下之下莫如水。《艮》，止也，一阳于是
而止也，故天下之止莫如山。《巽》，入也，一阴入二阳之
下，故天下之入莫如风。《离》，丽也，一阴离于二阳，其卦
错然成文而华丽也。天下之丽莫如火，故又为附丽
之“丽。”《兑》，说也。一阴出于外而说于物，故天下之说莫
如泽。

“火内暗而外明，故《离》阳在外。”“火之用，用外也。水外暗
而内明，故坎阳在内。”“水之用，用内也。”

春阳得权，故多旱；秋阴得权，故多雨。

“有温泉而无寒火”，阴能从阳，而阳不能从阴也。
人为万物之灵，寄类于走，走，阴也。“故百有二十。
雨生于水，露生于土，雷生于石，电生于火，电与风同
为阳之极，故有电必有风。”